ટ્રાફિક એ મોટાભાગના શહેરોની એક સામાન્ય અને સહજ સમસ્યા બની ચૂકી છે પણ દંગ કરનારી વાત એ છે કે, જ્યારે કોઈ સેલિબ્રિટી ટ્રાફિક કન્ટ્રોલ કરવા માટે રોડ પર ઉતરી આવે. આવો જ નજારો જોવા મળ્યો લખનઉમાં. જાણીતા એક્ટર જેકી શ્રોફે પોતાના ટ્વીટર પર એક વીડિયો પોસ્ટ કર્યો જેમાં તે પોતાની કારમાંથી ઉતરીને ટ્રાફિક ક્લિયર કરતો દેખાઈ રહ્યો છે. આ વીડિયોનું રેકોર્ડિંગ તેમની જ ગાડીમાં બેઠેલા કોઈ વ્યક્તિએ કર્યું છે. ટ્રાફિક હળવો થયા બાદ જેકી પાછો પોતાની કારમાં આવીને બેસી જાય છે.